section_heading: "Uspostavom monetarnog suvereniteta protiv dužničkog ropstva"
paragraph_text: U nastavku istog teksta iznosi se da je "cilj stranih financijskih institucija i državne politike beskonačnog zaduživanja (je) razvlaštenje države od sve njene imovine, a država budući da više nema što za prodavati mora smanjivati rashode i dizati poreze što dugoročno vodi padu životnog standarda i uništenju ekonomije." Dalje se tvrdi da su vrlo slične politike i slične probleme imali svojedobno Argentina i Ekvador; I. V. Sinčić se zauzima za to da se u Hrvatskoj poduzmu onakve mjere koje su takve probleme - navodi on - riješile u tim latinoameričkim zemljama.